Moonstruck

Moonstruck (euskaraz: Ilargiaren lilura) amodiozko komedia filma da, Norman Jewison kanadar zinemagileak 1987an zuzendu zuena. Cher, Nicolas Cage, Olympia Dukakis, Vincent Gardenia eta Danny Aiello izan ziren antzezle nagusiak.

Oscar Sarietarako sei izendapen jaso zituen, eta hiru irabazi: emakumezko aktore onenarena (Cher), taldeko emakumezko aktore onenarena (Olympia Dukakis) eta jatorrizko gidoi onenarena (John Patrick Shanley). Hiru Urrezko Globo ere jaso zituen, eta Berlingo Zinemaldian zuzendari onenaren Zilarrezko Hartza (Norman Jewison) bereganatu zuen.

 Argumentua 

New York hiriko Brooklyn auzoa. Loretta Castorini (Cher) estatubatuar-italiar emakumea Johnny Cammareri (Danny Aiello) izeneko estatubatuar-italiar gizonareekin ezkontzeko hitzemana dago, azken hau ezkontza ospatu aurretik Siziliako Palermo hirian hiltzorian dagoen bere ama bisitatzekotan da. Lorettaren aita ez dago ezkontzarekin oso gustura, bere alabak ezkontzarako batere zorte onik ez duela pentsatzen baitu, lehenbiziko ezkontzako senarra autobus batek jota hil baitzen.

Siziliara joan aurretik, Johnnyk emaztegaiari bere anai Ronny (Nicholas Cage) ezkontzara gonbidatu dezan eskatuko dio, bost urtetik Johnnyren erruz Ronnyk esku bat galdu eta bi anaiak elkar hitzegin gabe baizeuden. Ilargi beteko gau batez Lorettak Ronny bisitatu eta ustekabean biak elkar maiteminduko dira, baina hasiera batean, Lorettak ez du maitemindua dagoela onartuko. Egun horretan berta, Lorettaren gainontzeko senideak ere ilargiaren liluraren eragina jasan eta euren bizitzek bapateko aldaketa jasango dute.

 Aktoreak 
 Cher: Loretta Castorini
 Nicolas Cage: Ronny Cammareri
 Olympia Dukakis: Rose Castorini
 Vincent Gardenia: Cosmo Castorini
 Danny Aiello: Johnny Cammareri
 Julie Bovasso: Rita Cappomaggi
 Louis Guss: Raymond Cappomaggi
 John Mahoney: Perry
 Feodor Chaliapin, Jr.: Aitona Castorini
 Anita Gillette: Mona

 Kanpo estekak 
 Moonstruck filmaren IMDBko fitxa irakurgai 

Kategoria:Norman Jewisonek zuzendutako filmak
Kategoria:Ameriketako Estatu Batuetako filmak
Kategoria:Emakumezko aktore onenaren Oscar Saria irabazi duten filmak
Kategoria:Emakumezko bigarren aktore onenaren Oscar Saria irabazi duten filmak
Kategoria:Jatorrizko gidoi onenaren Oscar Saria irabazi duten filmak
Kategoria:Amodiozko filmak
Kategoria:Umorezko filmak
Kategoria:New Yorken girotutako filmak
Kategoria:1987ko filmak
Kategoria:Brooklynen girotutako filmak